ענת כוגן

שמאל|ממוזער|180px|הפונדקית ב"פונדק הרוחות", מאת נתן אלתרמן, בבימויו של יובל זמיר, בהסטודיו למשחק ניסן נתיב
שמאל|ממוזער|180px|"פונדק הרוחות", ניסן נתיב
ענת כוגן היא שחקנית ישראלית.

קורות חייה
ענת כוגן נולדה בתל אביב, סבה היה השחקן נתן כוגן, סבתה הייתה דנה כוגן, מראשוני הטלוויזיה החינוכית ומפיקה בטלוויזיה ואמה, איילת כוגן היא מוזיקאית, מלחינה ומעבדת לתיאטרון קולנוע, וטלוויזיה.
בהיותה בת שלוש עברה ענת ללוס אנג'לס, שם התגוררה עד גיל 7 בערך ואז שבה לישראל, בה היא מתגוררת מאז. מכיתה ג', כשהייתה בת שמונה, החלה לשחק בהצגות בתיאטרון לילדים של עזריאל אשרוב: תמי ב"עמי ותמי", עליסה ב"עליסה בארץ הפלאות" ונילי ב"דני שובבני" ושרה באלבום הכפול "כוכב האהבה" של ארקדי דוכין (1998). היא הקליטה ושרה את שיר הפתיחה למחזמר "סינדרלה" (1999).

ביסודי למדה ענת כוגן בכיתת תיאטרון והיא בוגרת מגמת תיאטרון בתיכון א' לאמנויות תל אביב, אותו סיימה עם בגרות מלאה. היא שיחקה בסרט "הירח הוא כמו בלון", שכתבה וביימה טלי נתיב, שהוקרן בערוץ 2 ובסינמטק (2004). בתיכון שיחקה בתפקיד בת' בהפקת "אוליבר טוויסט" בבימויו של מנחם גולן. אחרי השחרור מהצבא נכנסה לתיאטרון "קמגולם" ושיחקה בהצגת "השף הרעב", המשלבת תיאטרון בובות, שהשתתפה בפסטיבל חיפה להצגות ילדים 2008.

בתקופת התיכון שרה בלהקה ודיבבה בסדרות הטלוויזיה "החברים של ברני", "101 דלמטיים" ו"צ'יפמנקס". בצבא שירתה ענת כוגן בתיאטרון צה"ל, במסגרתו השתתפה בשתי הפקות והופיעה איתו באצטדיון ומבלי בלונדון, עם משלחת מישראל לקהילות היהודיות.

כוגן בוגרת הסטודיו למשחק ניסן נתיב תל אביב (2011). בתקופת לימודיה זכתה במלגת קרן תל אביב לפיתוח. בין ההצגות בהן שיחקה בסטודיו היו: "פונדק הרוחות", מאת נתן אלתרמן, שהייתה ההצגה האחרונה אותה ביים יובל זמיר, היא גילמה את דמותה של הפונדקית. היא שיחקה בתפקיד ורורה בהצגה "שומכלום", עיבוד לרומן "שד זוטר" מאת פיודור סולוגוב, בבימויו של מישה לוריה.
מאז 2011 משחקת כוגן בתפקיד אמא ברווזה, בהצגה "הברווזון המכוער", (שזכתה להצגת בחמישה פרסי הבמה לילדים ונוער לשנת 2012, בהן להצגת השנה) בבימויו של ישראל גוריון, בתיאטרון אורנה פורת לילדים ונוער.

היא שרה במופעי מחווה למשה שמיר וברכט בתיאטרון הקאמרי. ב-2012 היא שרה במופעי מחווה לשלונסקי, נתן אלתרמן, זעירא ואורלנד, שמופיעים לפי הזמנה במקומות שונים: צוותא בתל אביב, בית אבי חי בירושלים, מרכז עינב תל אביב, סינמטק תל אביב ועוד.

בקיץ 2012 הצטלמה לסדרת הטלוויזיה של חיים בוזגלו "בית המשאלות", ששודרה בערוץ הראשון. הסדרה צולמה בתחנת רכבת הישנה בירושלים.

היא לומדת פיתוח קול אצל רחל הוכמן מאז צעירותה.

תפקידים בתיאטרון

 הצגה  תיאטרון  במאי  תפקיד  שנה הברווזון המכוער תיאטרון אורנה פורת ישראל גוריון אמא ברווזה 2011 פטר והזאב תיאטרון אורנה פורת נועה לב 2011 איה פלוטו תיאטרון קמגולם הצגת יחיד 2011 העכבר והתפוח תיאטרון קמגולם 2011 השף הרעב תיאטרון קמגולם, השתתפה בפסטיבל חיפה להצגות ילדים 2008 מופע "שלונסקי" צוותא ת"א, בית אבי-חי ירושלים, מרכז עינב ת"א סינמטק ת"א ועוד 2007–2012 מופע מחווה "משה שמיר" התיאטרון הקאמרי ת"א 2007 מופע מחווה "ברכט" התיאטרון הקאמרי ת"א 2007 יום העצמאות למדינת ישראל אולם וומבלי לונדון – עם משלחת מישראל לקהילות היהודיות שירה ומשחק 2007 עמי ותמי תיאטרון לילדים של עזריאל אשרוב ז'ק יעקב תמי 1995–1996 עליסה בארץ הפלאות תיאטרון לילדים של עזריאל אשרוב ז'ק יעקב עליסה 1995–1996 דני שובבני תיאטרון לילדים של עזריאל אשרוב עזריאל אשרוב נילי 1995–1996 אוליבר טוויסט מנחם גולן בת' 1999

טלוויזיה

 סדרה/סרט  ערוץ  במאי  שנה בית המשאלות הערוץ הראשון חיים בוזגלו 2013 הירח הוא כמו בלון ערוץ 2 טלי נתיב 2004

הקלטות

 סוג  תוכנית/הצגה  תיאטרון/חברת הפקות/סוגה  תפקיד טלוויזיה החברים של ברני רול תקשורת סולנית המקהלה ומדבבת טלוויזיה 101 דלמטים סדרת טלוויזיה מדבבת בסדרה טלוויזיה צ'יפמנקס סדרת טלוויזיה מדבבת בסדרה תקליט כוכב האהבה ארקדי דוכין שרה בדיסק תיאטרון סינדרלה המחזמר, מוזיקה: רוני וייס הקליטה ושרה את שיר הפתיחה

קישורים חיצוניים

 , באתר nrg מעריב, 20 ביולי 2011

קטגוריה:בוגרות תיכון עירוני א' (תל אביב)
קטגוריה:בוגרי תיכון עירוני א' (תל אביב)
קטגוריה:בוגרות תיאטרון צה"ל
קטגוריה:בוגרי תיאטרון צה"ל
קטגוריה:בוגרות הסטודיו למשחק ניסן נתיב
קטגוריה:בוגרי הסטודיו למשחק ניסן נתיב
קטגוריה:שחקניות קולנוע וטלוויזיה ישראליות
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:זמרות ישראליות
קטגוריה:זמרים ישראלים
קטגוריה:זמרות השרות בעברית
קטגוריה:מדבבות ישראליות
קטגוריה:מדבבים ישראלים
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20